**Protokoll - Fakultetsstyret ved Det odontologiske fakultet, 20.6.2023**

**Fra styret:**

Tiril Willumsen, Linda Z. Arvidsson, Anders Verket, Hans Jacob Rønold, Mehrnaz Beheshti Maal og varamedlem Natalia Mikhailovna Andronova (for Bente Olin Teigmo)

Studenter: Hanne Husebø, Tamara Taszity og Ingrid Berget Øvre

Eksterne medlemmer: Berit Mentzoni Binde og Anners Lerdal

**Til stede fra administrasjonen**: Karen Marie Ulshagen, fakultetsdirektør og Maria Nesteby, referent

**Fra instituttene:** instituttleder Roger Simm, IOB

|  |  |
| --- | --- |
| **GODKJENNING AV DAGSORDEN - godkjent** | |
| **INFORMASJONSSAKER og DISKUSJONSSAKER** | |
| **I-SAK 12/2023** | **Virksomhetsrapportering for 1. tertial 2023**  Ledelsesvudering og økonomirapport etter første tertial ble kort gjennomgått av fakultetsdirektøren. Det har vært et høyt aktivitetsnivå i første tertial når det gjelder endringsprosesser med formål å sikre en bærekraftig økonomi og god faglig utvikling på fakultetet. Isolert sett ser vi en forverring av årsprognosen etter første tertial. Fakultetets inntekter er ca 2,7 millioner kroner lavere enn budsjettert. Dette skyldes hovedsakelig at klinikkinntektene var 2,5 millioner kroner lavere enn budsjettert. Lønnskostnader er i rute. Det er lavere sykefravær enn det som ble estimert. Det gir mindre refusjon, men dette kan justere seg gjennom året.  Fakultetet har satt av 11 mill kr i investeringer i år. Dette er et lavt nivå. De vedtatte investeringer vil bli gjennomført.  Kostnaden for fellesundervisning med Med.fak ble høyere enn budsjettert.  KD-inntektene er rimelig i tråd med budsjettet.  Energikostnadene for vil 2023 vil trolig bli lavere enn estimert og fakultetet vil få tilbakeført en del av midlene som ble trukket inn for å dekke økte energikostnader. Videre vil fakultetet få tildelt en del av midlene universitetet fikk tildelt i forbindelse med Revidert nasjonalbudsjett for 2023  Styret hadde ingen spørsmål eller kommentarer til redegjørelsen. |
| **D-SAK 13/2023** | **Faglige synergier ved sammenslåing av OD/Med**  Dekanen redegjorde for status i saken.  Universitetsdirektøren har i Universitetsstyremøte av 5.5.23 utrykt et ønske om å igangsette en prosess for å utrede om det er faglig grunnlag og synergier innenfor forskning, utdanning og innovasjon for en felles organisering av OD og MED, som per i dag er organisert som to separate fakulteter.  ODs ansatte ble informert om igangsetting av denne prosessen i slutten av april/begynnelsen av mai.  Saken var satt opp som informasjonssak i Universitetsstyret, 20.06.2023: Prosess for å utrede om det er faglig grunnlag og synergier innenfor forskning, utdanning og innovasjon for en felles organisering av Det odontologiske- og Det medisinske fakultet.  Saken var akkurat ferdig behandlet av Universitetsstyret ved oppstart av møtet i Fakultetsstyret. Saken ble gjort om fra informasjonssak til vedtakssak og Universitetsstyret fattet følgende vedtak:  *«Det igangsettes et utredningsarbeid for å vurdere om en felles organisering av Det medisinske fakultet og Det odontologiske fakultet vil gi faglige merverdi for forskning, utdanning og innovasjon.*  *En arbeidsgruppe nedsettes som skal gi en anbefaling om hvorvidt det er hensiktsmessig å gå videre med en organisatorisk prosess.*  *Det legges fram en sak for styret som omhandler:*   * *Bakgrunn for oppdraget* * *Sammensetning og mandat for arbeidsgruppen* * *Plan for prosessen*   *De berørte fakultetene skal involveres i arbeidet med sammensetning og mandat for arbeidsgruppen og milepælsplanen.»*  Dette temaet vil bli tatt opp på neste fakultetsstyremøte til høsten. Fakultetsstyret mener at OD bør være godt representert i arbeidet med utforming av mandatet, man bør har en strategi og gå aktivt inn og jobbe med fusjon og stille krav. OD ønsker å ha innflytelse på hvem som skal være i arbeidsgruppen. Det er viktig å få fram ODs syn i denne saken. |
| **VEDTAKSSAKER** | |
| **V-SAK 14/2023** | **FS-kalender – H 2023**  **Vedtak:**  FS har vedtatt følgende datoer til møter for H-2023:  • Tirsdag 12.09.2023  • Tirsdag 14.11.2023  • Tirsdag 12.12.2023 |
| **Eventuelt:** | |
| **Til orientering** | * OD har hittil hatt 8 disputaser, og har 8 innleverte avhandlinger. Totalt vil det bety 16 disputaser for 2023. * Interne prosesser **-** Implementering av nytt journalsystem OPUS og nye klinikktimeplaner er godt i gang. * Utlysning og ansettelse av en ny klinikkleder vil bli avgjort før sommer. * Arbeidet med bemanningsplaner er skjøvet framover i tid. Det jobbes for tiden kun med innhenting av administrative data. |
|  | |
|  | * **Neste FS møte – tirsdag 12.9.2023** |